Каментуючы гэтую гістарычную падзею, на якой прысутнічалі шматлікія пілігрымы ў тым ліку з Беларусі і Ўкраіны, Вярхоўны Архібіскуп УГКЦ адзначыў, што кананізацыя гэтых двух папаў зьяўляецца для ўсяго сьвету асаблівай падзеяй, яна стала таксама сапраўдным сьвятам і для Ўкраінскай Грэка-Каталіцкай Царквы, для Ўкраіны. Першаярарх выказаў спадзяваньне, што, маючы сёньня такіх заступнікаў, і сьвет, і Ўкраіна, выпрасяць у Госпада дар міру і свабоды.